**Det var en gang en olje ...**

LIQUI MOLY forklarer hvorfor det finnes så mange forskjellige motoroljer

**Juli 2018 – Det var enkelt før i tiden: man slapp å tenke på hvilken motorolje man skulle velge, for samme olje kunne stort sett brukes på alle kjøretøy. Slik er det ikke nå. Oliver Kuhn, assisterende leder for oljelaboratoriet hos LIQUI MOLY, forklarer hvorfor det er slutt på universaloljen.**

Tidligere var det i stor grad et fett hvilken olje man fylte på motoren: det fantes knapt forskjellige oljetyper og bilen tålte det meste. Det kom etter hvert flere oljetyper, men man hadde da viskositeten (f.eks. 10W-40 eller 15W-40) å gå etter – altså hvor tykt- eller tyntflytende oljen er når den er kald og når den er varm. I dag er viskositeten imidlertid bare én av mange viktige egenskaper, og lite å rette seg etter når det gjelder å plukke ut riktig olje, påpeker Oliver Kuhn.

Det som nå avgjør, er bransjestandardene for motorolje fra blant annet den europeiske foreningen for bilprodusenter (ACEA) eller American Petroleum Institute (API). I tillegg har fremfor alt de europeiske bilprodusentene utviklet sine egne oljespesifikasjoner. «Per i dag finnes det mer enn 50 spesifikasjoner for motorolje», forteller Oliver Kuhn.

Hvorfor har jungelen av oljetyper bare vokst? Særlig de europeiske bilprodusentene bruker motoroljen som hjelperåd for å senke drivstofforbruket og dermed også utslippsverdiene. Når de utvikler nye motorer, bestemmer de tidlig hvilke egenskaper oljen skal ha. Det er da oljeprodusentenes oppgave å utvikle en tilsvarende olje. Ettersom den teknologiske tilnærmingen varierer fra én bilprodusent til en annen, vil det være forskjellig hvilke oljeegenskaper som kreves. Noen ganger kan flere egenskaper kombineres i én olje, andre ganger ikke.

Det som tidligere var et generelt smøremiddel, har i årenes løp blitt en høyt spesialisert væske. Derfor finnes det ikke lenger en universalolje som passer til alle kjøretøy. «De som hevder noe annet, har enten ingen anelse eller prøver å lure folk», poengterer Oliver Kuhn. LIQUI MOLY produserer utelukkende i Tyskland, og har en egnet olje for så å si alle biler.

Det er ikke sånn at man har én olje som er best, og basta bom. Man må finne riktig olje for hver enkelt bil. Dagens motorolje er en flytende reservedel. Å fylle feil olje er som å montere en reservedel som ikke passer. Konsekvensene kan bli langt mer alvorligere enn bare oljeslam. I enkelte tilfeller kan feil olje faktisk føre til at motoren takker seg for etter bare noen få hundre kilometere. Hvilken olje som passer til bilen, finner du i håndboka eller i oljeveiviseren på [www.liqui-moly.no](http://www.liqui-moly.no). Legg ganske enkelt inn bilmerke, modell og motortype, så får du en liste over egnede oljer.

Det er ingenting som tyder på at det kommer til å bli færre oljetyper. Tvert imot: Utviklingen med stadig flere og mer spesialiserte oljer kommer til å fortsette. «Det skaper utfordringer både for bilister og mekanikere», påpeker Oliver Kuhn. «Også for oss oljeprodusenter ville det selvsagt vært enklere med færre oljetyper. Men dette er det bilprodusentene som bestemmer, og ikke vi.»

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2017 kom på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de